Jon Fosse

Jon Fosse (født 29. september 1959 i Haugesund) er en norsk forfatter og dramatiker. Han har udgivet en lang række værker, især romaner, skuespil og digtsamlinger. Han har modtaget en række hædersbevisninger, heriblandt i 2023 Nobelprisen i litteratur.

Opvækst og uddannelse 
Jon Fosse er uddannet cand.philol. med litteraturvidenskab som hovedfag fra universitetet i Bergen.
Med en opvækst blandt pietistiske forældre og en pacifistisk bedstefar har religionen udgjort en ganske stor del af Jon Fosses liv. Men som teenager meldte han sig ud af den norske folkekirke og flyttede til Bergen for at studere på universitetet. Efter omtrent tyve års pause meldte Fosse sig dog ind i folkekirken igen, og senest konverterede han til katolicismen.
Fosse bor i den norske stats æresbolig i Oslo.

Forfatterskab 
Jon Fosse har et rigt og mangfoldigt forfatterskab, som både rummer romaner, essays, digte, skuespil, børnebøger og billedbøger. På tværs af genrer formår Fosse alligevel at opretholde en genkendelig stilistik, som er gennemgående for samtlige værker. Med sin sproglige rytmik og musikalitet blandet med en syntaktisk og semantisk gentagelsesteknik, skaber Fosse en særegen og karakteristisk litterær stil. Flere af hans romaner er desuden karakteriseret ved ikke at indeholde punktummer (Andrake, Septologien).

Ligesom Fosse selv voksede op i en lille bykommune på den norske vestkyst, udspiller majoriteten af værkerne sig også i mindre byer og randområder på vestkysten.

Forholdet til religionen præger forfatterskabet, hvor religionen og det religiøse motiv ligeledes spiller en væsentlig rolle. Særlig spørgsmålet om troen og Guds væsen går igen hos flere af Fosses karakterer. Dog optræder disse spørgsmål ikke på et abstrakt plan, men som lavmælte tankeprocesser i hverdagens konkrete og almindelige livssituationer.

Mange af hans flere end 50 værker er oversat til over 40 sprog, og hans skuespil er blevet opført over det meste af verden. Udover romaner og skuespil skriver han digte, børnebøger og essays.

Udvalgte værker

Romaner 
 Melancholia I-II (1995-1996, dansk: 2003)
 Vinter (2000, dansk: 2013)
 Morgen og aften (2000, dansk: 2001)
 Det er Ales (2006)
 Bådehuset (2007)
 Andvake (tre fortællinger)
 Andvake (2007, dansk: 2010)
 Olavs drømme (2012, dansk: 2015)
 Kveldsvævd (2012, dansk: 2015)
 Septologien
 Det andet navn (2019, dansk to bind: 2019)
 Jeg er en anden (2020, dansk tre bind: 2020)
 Et nyt navn (2021, dansk to bind: 2021)
 Hvidhed (2023, dansk: 2023)

Jon Fosse udgives i Danmark af forlaget Batzer & Co.

Skuespil 
Danske opførelser i parentes.
 Nogen vil komme (CaféTeatret, 1998)
 En drøm om efteråret (Odense Teater, 2000)
 Vinter (Rialto, 2001)
 Navnet (Katapult, 2003)
 Sa ka la (Aarhus Teater, 2004)
 Besøg (2013)
 Mor og barn (2013)
 Jeg er vinden (Aalborg Teater, 2014)

Priser 
 1992, 1998 & 2003: Nynorsk litteraturpris
 1996: Ibsenprisen
 1997: Aschehougprisen
 1999: Doblougprisen
 2003: Norsk kulturråds ærespris
 2005: Brageprisen
 2007: Svenska Akademiens nordiske litteraturpris
 2010: Den internationale Ibsenpris
 2014: European Prize for Literature
 2015: Nordisk Råds Litteraturpris
 2023: Nobelprisen i litteratur

Referencer

Eksterne henvisninger 
 Jon Fosse på Forfatterweb.dk

Romanforfattere fra Norge
Novelleforfattere fra Norge
Det Norske Akademi
Modtagere af Nordisk Råds Litteraturpris
Personer fra Oslo
Norsksprogede forfattere fra Norge
Dramatikere fra Norge
Digtere fra Norge
Modtagere af Ibsenprisen
Modtagere af Aschehougprisen
Nobelprismodtagere i litteratur
Nynorsksprogede forfattere